CELEX: 62021CN0378
Language: hu
Date: 2021-06-21 00:00:00
Title: C-378/21. sz. ügy: A Bundesfinanzgericht (Ausztria) által 2021. június 21-én benyújtott előzetes döntéshozatal iránti kérelem – P GmbH kontra Finanzamt Österreich

2021.8.30.   
            
            
               HU
            
            
               Az Európai Unió Hivatalos Lapja
            
            
               C 349/22
            
         
      A Bundesfinanzgericht (Ausztria) által 2021. június 21-én benyújtott előzetes döntéshozatal iránti kérelem – P GmbH kontra Finanzamt Österreich
      (C-378/21. sz. ügy)
      (2021/C 349/28)
      Az eljárás nyelve: német
      
         A kérdést előterjesztő bíróság
      
      Bundesfinanzgericht
      
         Az alapeljárás felei
      
      
         Felperes: P GmbH
      
         Alperes: Finanzamt Österreich
      
         Az előzetes döntéshozatalra előterjesztett kérdések
      
      
                  1)
               
               
                  Meg kell-e fizetnie a héát a számla kibocsátójának a héairányelv (1) 203. cikke alapján, ha – mint a jelen ügyben szereplőhöz hasonló helyzetben – nem állhat fenn az adóbevétel-kiesés veszélye, mert a szolgáltatások igénybevevői adólevonásra nem jogosult végső fogyasztók?
               
            
                  2)
               
               
                  Ha az első kérdésre igenlő választ kell adni, és a számla kibocsátójának ezért meg kell fizetnie a héát a héairányelv 203. cikke alapján:
                  
                              a)
                           
                           
                              Mellőzhető-e a számláknak a szolgáltatások igénybevevőivel szembeni helyesbítése, ha egyrészt kizárt az adóbevétel-kiesés veszélye, másrészt pedig a számlák helyesbítése gyakorlatilag lehetetlen?
                           
                        
                              b)
                           
                           
                              Kizárja-e a héakorrekciót, hogy a végső fogyasztók viselték az adót az ellenérték részeként, és az adóalany ezáltal a héakorrekció révén gazdagodik?
                           
                        
            
         (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL 2006. L 347., 1. o.; helyesbítések: HL 2007. L 335., 60. o.; HL 2015. L 323., 31. o.).